CELEX: 22015D2127
Language: et
Date: 2014-12-12 00:00:00
Title: EMP ühiskomitee otsus nr 260/2014, 12. detsember 2014, millega muudetakse EMP lepingu II lisa „Tehnilised normid, standardid, katsetamine ja sertifitseerimine” [2015/2127]

26.11.2015   
            
            
               ET
            
            
               Euroopa Liidu Teataja
            
            
               L 311/9
            
         EMP ÜHISKOMITEE OTSUS
   nr 260/2014,
   12. detsember 2014,
   millega muudetakse EMP lepingu II lisa „Tehnilised normid, standardid, katsetamine ja sertifitseerimine” [2015/2127]
   EMP ÜHISKOMITEE,
   võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98,
   ning arvestades järgmist:
   
               (1)
            
            
               EMP lepingusse tuleb inkorporeerida komisjoni 14. märtsi 2014. aasta määrus (EL) nr 264/2014, millega muudetakse Euroopa Parlamendi ja nõukogu määruse (EÜ) nr 1333/2008 II lisa seoses polüvinüülpürrolidoon-vinüülatsetaatkopolümeeri kasutamisega tahketes toidulisandites ning komisjoni määruse (EL) nr 231/2012 lisa seoses selle spetsifikatsioonidega (1).
            
         
               (2)
            
            
               EMP lepingusse tuleb inkorporeerida komisjoni 14. mai 2014. aasta määrus (EL) nr 497/2014, millega muudetakse Euroopa Parlamendi ja nõukogu määruse (EÜ) nr 1333/2008 II lisa ning komisjoni määruse (EL) nr 231/2012 lisa seoses advantaami kasutamisega magusainena (2).
            
         
               (3)
            
            
               EMP lepingusse tuleb inkorporeerida komisjoni 15. mai 2014. aasta määrus (EL) nr 505/2014, millega muudetakse Euroopa Parlamendi ja nõukogu määruse (EÜ) nr 1333/2008 II lisa seoses karamelli tooni värvainete (E 150a–d) kasutamisega õlles ja linnasejookides (3).
            
         
               (4)
            
            
               EMP lepingusse tuleb inkorporeerida komisjoni 15. mai 2014. aasta määrus (EL) nr 506/2014, millega muudetakse Euroopa Parlamendi ja nõukogu määruse(EÜ) nr 1333/2008 II lisa ning komisjoni määruse (EL) nr 231/2012 lisa seoses etüüllauroüülarginaadi kasutamisega konservandina teatavates kuumtöödeldud lihatoodetes (4).
            
         
               (5)
            
            
               Käesolev otsus käsitleb toiduainetega seotud õigusakte. Toiduaineid käsitlevaid õigusakte ei kohaldata Liechtensteini suhtes seni, kuni Liechtensteini suhtes kohaldatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, nagu see on sätestatud EMP lepingu II lisa XII peatüki sissejuhatuses. Seetõttu ei kohaldata käesolevat otsust Liechtensteini suhtes.
            
         
               (6)
            
            
               Seetõttu tuleks EMP lepingu II lisa vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu II lisa XII peatüki punktile 54zzzzr (Euroopa Parlamendi ja nõukogu määrus (EÜ) nr 1333/2008) lisatakse järgmised taanded:
   
               „—
            
            
               
                  32014 R 0264: komisjoni määrus (EL) nr 264/2014, 14. märts 2014 (ELT L 76, 15.3.2014, lk 22),
            
         
               —
            
            
               
                  32014 R 0497: komisjoni määrus (EL) nr 497/2014, 14. mai 2014 (ELT L 143, 15.5.2014, lk 6),
            
         
               —
            
            
               
                  32014 R 0505: komisjoni määrus (EL) nr 505/2014, 15. mai 2014 (ELT L 145, 16.5.2014, lk 32),
            
         
               —
            
            
               
                  32014 R 0506: komisjoni määrus (EL) nr 506/2014, 15. mai 2014 (ELT L 145, 16.5.2014, lk 35).”
            
         Artikkel 2
   Määruste (EL) nr 264/2014, (EL) nr 497/2014, (EL) nr 505/2014 ja (EL) nr 506/2014 islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 13. detsembril 2014, tingimusel et kõik EMP lepingu artikli 103 lõike 1 kohased teated on edastatud (5).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 12. detsember 2014
      
         
            EMP ühiskomitee nimel
         
         
            eesistuja
         
         Kurt JÄGER
      
   
   
      (1)  ELT L 76, 15.3.2014, lk 22.
   
      (2)  ELT L 143, 15.5.2014, lk 6.
   
      (3)  ELT L 145, 16.5.2014, lk 32.
   
      (4)  ELT L 145, 16.5.2014, lk 35.
   
      (5)  Põhiseadusest tulenevaid nõudeid ei ole nimetatud.